A földmérő kitűzésével a kivitelező építőipari vállalkozó fog dolgozni, ezért érdemes vele egyeztetve, az ő igényeit is figyelembe venni. A 0.00 alapszintmagasság jelét mindig célszerű közösen megnéznünk a helyszínen hova jön ki, mert gyakran kiderül, a tervezettnél életképesebb a helyszínen kicsit feljebb, vagy lejjebb kijelölni. A magasságot ha nincs egyetlen nagyon fix pont több helyre is kijelölöm. Fontos, hogy a pontot mindig úgy jelölöm, arra a szintezőlécet fixen és mindig ugyanúgy rá tudják tenni. Az alapozás és zsalukősor minden töréspontját kívül-belül kijelölöm és átadom, mivel az a feladatom, és csak teljeskörű munkát vagyok hajlandó átadni. Így a ki nem tűzött méretek miatt nem lehet félreértés, elmérés. Az alapozás és a falazás kijelölésére zsinórpadot is használhatunk, azonban ha megoldható, mindig a direkt kijelölést ajánlom, legalább a sávalapra. Amennyiben attól fél, az alap ásás után elmegy annak vonala, vagy a kiálló tüskesor, a sávalap kikarózása mellett a tengelyeket ugyanúgy ki lehet vetíteni.